ที่ร้านมี 2 โซน คือ Food Court สำหรับอาหารจานเดียวและภัตตราคาร โดยภัตตราคารมี 2 โซน คือ ห้องแอร์ และริมน้ำข้างนอก แต่เนื่องจากมาตอนกลางวัน แดดร้อนมาเลยนั่งในห้องแอร์ครับ ส่วนริมน้ำน่าจะเหมาะช่วงเย็นๆ ไปแล้วครับ 

เมนูที่สั่งคือ
1. ทอดมันปลากราย (เล็ก) 230 บาท สู้ที่เคยกินมาอีกที่ไม่ได้ครับแต่ก็ทานได้
2. หัวปลาต้มยำ 300 บาท อันนี้ผมไม่ค่อยไก้ทานเพราะไม่ค่อยชอบต้มยำ
3. หมูอบฮ่องกง 250 บาท อันนี้มาบนกระทะร้อนเลยครับต้องกินกับข้าวสวยครับถึงจะอร่อย เพราะรสเข้มอยู่
4. เป็ดย่าง (เล็ก) 185 บาท ก็ธรรมดานะครับ ความรู้สึกผมพอๆ กับ MK
5. ผักกาดขาวยัดไส้ 200 บาท อันนี้ผมชอบครับตรงน้ำราดและผักกาดขาวที่เปื่อยนุ่ม
6. ส้มตำหมูกรอบ 200 บาท อันนี้ก็ธรรมดาครับ

ของหวาน ดังนี้ครับ
1. แปะก๊วยนมสด 80 บาท ผมไม่ได้กินครับอันนี้ของน้องผม
2. บานาน่าสตรอเบอรี่ 89 บาท รสชาติใช้ได้อยู่ครับ

ส่วนเครื่องดื่มสั่งน้ำเก็กฮวยแบบเหยือกครับราคาเหยือกละ 100 บาท ส่วนรสชาติทั่วๆ ไปครับ แต่ราคาค่อนข้างสูงครับ